Νουά με ρύζι και σάλτσα μανιταριών
Κλασική συνταγή της αστικής κουζίνας, το μοσχαράκι νουά είναι ό,τι πρέπει για κυριακάτικα τραπέζια. Το συνοδεύουμε με ρύζι και μια δεμένη σάλτσα μανιταριών.
περίπου 1.200 γρ. νουά μοσχαρίσιο, σε ένα κομμάτι , 2 μέτρια καρότα, σε ροδέλες , 2 μέτρια κολοκύθια, σε μέτριους κύβους     , 2 μέτριες ώριμες ντομάτες, ξεφλουδισμένες και χοντροκομμένες, 2 μεγάλα ξερά κρεμμύδια, σε ψιλά καρέ, 500 γρ. μανιτάρια πλευρώτους, σε μέτρια κομμάτια , 250 ml κόκκινο, ξηρό κρασί , τα φύλλα από 2 - 3 κλαράκια μαϊντανό, ψιλοκομμένα,  αλάτι, φρεσκοτριμμένο πιπέρι, 3 φύλλα δάφνης , 1 ξυλάκι κανέλας, 100 ml ελαιόλαδο
Για να ετοιμάσουμε το νουά με σάλτσα μανιταριών ξεκινάμε και σε μια φαρδιά κατσαρόλα ζεσταίνουμε το λάδι σε δυνατή φωτιά. Σοτάρουμε το μοσχάρι μαζί με τη δάφνη και πιπέρι για περίπου 6 - 8 λεπτά, μέχρι να ροδίσει καλά από όλες τις πλευρές.Σβήνουμε με το κρασί και αφήνουμε για περίπου 3- 4 λεπτά, μέχρι να εξατμιστεί το αλκοόλ.Προθερμαίνουμε το φούρνο στους 180° C.Προσθέτουμε στην κατσαρόλα τα κομμένα λαχανικά, τα μανιτάρια, το μαϊντανό και το ξύλο κανέλας, σοτάρουμε για 5 - 6 λεπτά και αλατοπιπερώνουμεΑδειάζουμε το περιεχόμενο της κατσαρόλας ιδανικά σε μια γάστρα (ή σε μια κατσαρόλα με μεταλλικά χερούλια και καπάκι, κατάλληλη για φούρνο) και προσθέτουμε 500 ml νερό.Ψήνουμε το φαγητό για περίπου 2 ώρες ή μέχρι να γίνει.Στα μισά του μαγειρέματος γυρίζουμε το κρέας και από την άλλη πλευρά, για να ψηθεί ομοιόμορφα. Αν χρειαστεί, προσθέτουμε λίγο ζεστό νερό ακόμη.Βγάζουμε το κρέας από το σκεύος σε μια πιατέλα και τα λαχανικά σε ένα μπολ.Σουρώνουμε το ζωμό που έχει μείνει σε μια κατσαρόλα.Κρατάμε τη μισή ποσότητα λαχανικών στην άκρη για το σερβίρισμα και τα υπόλοιπα τα πολτοποιούμε στο μούλτι για περίπου 2 λεπτά.Βάζουμε τον πολτό στην κατσαρόλα με το ζωμό και βράζουμε για μερικά λεπτά σε δυνατή φωτιά, μέχρι να αποκτήσει η σάλτσα την επιθυμητή πυκνότητα. Αν παρ’ ελπίδα είναι πηχτή, προσθέτουμε ελάχιστο νερό και αφήνουμε να πάρει 1 - 2 βράσεις.Σουρώνουμε, για πιο φίνο αποτέλεσμα.Κόβουμε το νουά με ένα κοφτερό μαχαίρι σε λεπτές φέτες.Σερβίρουμε το νουά με τα μελωμένα λαχανικά, τη σάλτσα (σε σαλτσιέρα, για να βάλει ο καθένας όση θέλει) και συνοδεύουμε με ρύζι σπυρωτό, που έχουμε νοστιμίσει με λίγο βούτυρο και αλατοπίπερο.
Κρέας,Λαχανικά,Μανιτάρια,Μοσχάρι